ΓΡΑΠΤΗ ΕΡΩΤΗΣΗ E-2847/01

υποβολή: Ari Vatanen (PPE-DE) προς την Επιτροπή

(17 Οκτωβρίου 2001)

Θέμα: Σύνδεση των ποταμών Μοζέλα/ Σων — Ροδανού για ποταμόπλοια μεγάλων διαστάσεων

Η Επιτροπή καλείται να εξετάσει εάν σύνδεση των ποταμών Μοζέλα/ Σων — Ροδανού για ποταμόπλοια μεγάλων διαστάσεων μπορεί να συγκεντρώσει το ευρωπαϊκό ενδιαφέρον. Η κατασκευή των απαραίτητων διωρύγων για την διασύνδεση του Μοζέλα, του Σων και του Ροδανού προϋποθέτει ότι θα ενωθούν επίσης με σύστημα ποταμών και διωρύγων η Μεσόγειος, η Μαύρη Θάλασσα και η Βαλτική. Οι λεκάνες του Σηκουάνα, του Ρήνου, του Ροδανού και του Μοζέλα κινδυνεύουν να παραμείνουν αδιέξοδοι δεδομένου ότι δεν παρουσιάζονται αναπτυξιακές δυνατότητες των οικονομικών δραστηριοτήτων σ' αυτό τον άξονα Βορρά — Νότου, στο επίκεντρο πολύ σημαντικού ευρω-διαδρόμου.

Το προαναφερθέν σύστημα θα μπορούσε να παράσχει τα εξής πλεονεκτήματα:

- κάθε πλοίο 3 000 τόνων αντιστοιχεί περίπου σε 200 βαρέα φορτηγά οχήματα, τούτο δε θα επέτρεπε την οδική αποσυμφόρηση και, τούτο φυσικά θα ευνοούσε το περιβάλλον·

- κάθε εμπορευματοκιβώτιο με τιμή κόστους ανά τόνο/χιλιόμετρο εκτιμάται ότι ανέρχεται στη μισή τιμή κόστους σιδηροδρομικού φορτίου·

- η παραγωγήδροηλεκτρικής ενέργειας συμβιβάζεται με τους στόχους του πρωτοκόλλου του Κυότο.

Το κόστοςλοποίησης διασύνδεσης των ποταμών Μοζέλα/ Σων — Ροδανού για ποταμόπλοια μεγάλων διαστάσεων θα είναι της τάξεως των 4 δις, ποσό που θα επέτρεπε να αποφευχθεί ηπερβολική επιβάρυνση στις διασταυρώσεις των μεγάλων ροών της διεθνούς κυκλοφορίας.

Ποιά είναι η άποψη της Επιτροπής για ένα τέτοιο σχέδιο·

Προτίθεται να πραγματοποιήσει μελέτες για την αξιολόγηση των πλεονεκτημάτων και του εφικτού του σχεδίου αυτού·

Ποιές θα ήταν οι δυνατότητες κοινοτικής χρηματοδότησης (π.χ. στο πλαίσιο των διευρωπαϊκών δικτύων)·

Απάντηση της κας de Palacio εξ ονόματος της Επιτροπής

(30 Νοεμβρίου 2001)

Το 2000 η Επιτροπή κατέστη όντως αποδέκτης δύο αιτήσεων χρηματοδοτικής ενίσχυσης του έργου σύνδεσης των Moselle/Sone-Rhne, στο πλαίσιο του κανονισμού (ΕΚ) αριθ. 2236/95 του Συμβουλίου της 18ης Σεπτεμβρίου 1995 περί καθορισμού των γενικών κανόνων για τη χορήγηση κοινοτικής ενίσχυσης στον τομέα των διευρωπαϊκών δικτύων(1). Οι αιτήσεις αυτές αφορούσαν τη μελέτη και τις εργασίες ανύψωσης των γεφυρών και εκβάθυνσης του ποταμού Moselle.

Από την εξέταση των εν λόγω αιτήσεων ανεδείχθη η τεχνική ανωριμότητα των αντίστοιχων έργων. Εξάλλου, τα ζητούμενα ποσά ήταν κατώτερα του 1 εκατομμυρίου. Πλην όμως, το Ευρωπαϊκό Κοινοβούλιο συνέστησε στην Επιτροπή να μην χορηγεί, εν γένει, χρηματοδοτικές ενισχύσεις στο πλαίσιο του διευρωπαϊκού δικτύου κατώτερες του 1 εκατομμυρίου. Λαμβάνοντας εξάλλουπόψη το σύνολο του διαθέσιμου προϋπολογισμού για το 2000, η Επιτροπή απεφάσισε, σε συνεννόηση με τις γαλλικές αρχές, να προωθήσει, στην Γαλλία, έργα τεχνικώς ωριμότερα και μεγαλύτερου χρηματοδοτικού ύψους.

Η Λευκή Βίβλος για την ευρωπαϊκή πολιτική μεταφορών με ορίζοντα το έτος 2010(2) αναγνωρίζει τον ιδιαίτερα σημαντικό, από πλευράς ενεργειακής κατανάλωσης και χώρου, ρόλο των πλωτών μεταφορών. Η Επιτροπή παρατηρεί εν προκειμένω ότι η σύνδεση Moselle/Sane-Rhne θα αποτελούσε τη μόνη ποτάμια σύνδεση της Βόρειας Θάλασσας με τη Μεσόγειο, δεδομένου ότι το σχέδιο της διώρυγας Ρήνου-Ροδανού εγκαταλείφθηκε επίσημα από το ενδιαφερόμενο κράτος μέλος. Στη πρόταση τροποποίησης της απόφασης αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(3), που ενέκρινε η Επιτροπή στις 2 Οκτωβρίου 2001(4), η σύνδεση των Moselle/Sane-Rhne παραμένει εγγεγραμμένη ως προγραμματισμένη πλωτή οδός, στον χάρτη του δικτύου των πλωτών οδών. Βάσει του άρθρου 11 της εν λόγω αποφάσεως, τα έργα εκσυγχρονισμού ή δημιουργίας νέας πλωτής οδού στον εν λόγω άξονα αναμένεται να επιτρέψουν την μεταγενέστερη μεταπήδηση στην κατηγορία Va/Vb, γεγονός που θα επέτρεπε τη διέλευση πλοίων 3 000 τόννων.

Σε περίπτωσηποβολής νέας αιτήσεως για τη σύνδεση των Moselle/Sane-Rhne, η Επιτροπή θα εξέταζε εκ νέου τις δυνατότητες χρηματοδοτικής ενίσχυσης δυνάμει του προαναφερθέντος κανονισμού, βάσει των χαρακτηριστικών του έργου και του διαθέσιμου προϋπολογισμού.

(1) ΕΕ L 228 της 23.9.1995.

(2) COM(2001)370 τελικό.

(3) ΕΕ L 228 της 9.9.1996.

(4) COM(2001)544 τελικό.